**У С Т А В**

**НА НАРОДНО ЧИТАЛИЩЕ**

**„ХРИСТО БОТЕВ-1919”С. ДОЛНО КАМАРЦИ**

**Г Л А В А П Ъ Р В А**

Чл. 1. Народно читалище „Христо Ботев-1919”, със седалище с. Долно Камарци ,обл. Софийска е традиционна , самоуправляваща се ,независима българска културно-просветна организация на населението в селото,изпълняваща и държавни просветни задачи.То се изгражда и работи по принципа на демократизма, доброволността и автономията.

Чл.2. Читалището не е политическа организация. В неговата дейност могат да участват всички физически лица без оглед на ограничения на възраст и пол,политически и религиозни възгледи и етническо самосъзнание.

Чл.3. Читалище „Христо Ботев-1919”, със седалище с. Долно Камарци, е юридическо лице с нестопанска цел, представлявано от председателя или от упълномощено от него лице от настоятелството.

Чл.4.Читалището може да се сдружава с други читалища на национално равнище.

Чл.5. Читалището работи в тясно взаимодействие с учебни заведения и други организации,извършващи културно-просветна работа

**Г Л А В А В Т О Р А**

Чл.6. Целта на . читалище „Христо Ботев-1919” е да създава и разпространява духовни ценности, да развива творческите способности, да задоволява културните потребности и интереси на населението, да подпомага и организира културните изяви в селото и общината, да осигурява достъп до информация.

Чл.7. Задачите на народно читалище „Христо Ботев-1919”са:

а/ да обогатява културния живот в селото,

б/ да допринася за укрепване на знанията и интереса към науката, изкуството и културата,

в/ да създава условия за развитие и изява на творческите способности на младото поколение,

г/ да подържа ,запазва и развива народните обичай и традиции,

д/ да възпитава и утвърждава национално самосъзнание,

Чл.8. Читалището осъществява свойте цели и задачи чрез различни форми като:

а/ подържане на общодостъпна библиотека,

б/ самодейни колективи, кръжоци, школи и курсове по изкуствата и за изучаване на чужди езици и др.,

в/ кина, дискотеки и други форми на приложение на съвременните технически средства в културно-възпитателния процес, предоставяне на компютърни и интернет услуги.

г/ клубове по интереси- за събиране и разпространение на знания за родния край в областта на фолклора и др.

д/ организиране на празненства, концерти, ритуали, чествания и др.

е/ извършване на допълнителни дейности, подпомагащи изпълнението на основните функции на читалището,с изключение на използването на читалищната сграда за клубове с политически цели, обсебването му от религиозни секти и други дейности противоречащи с добрите нави, национално самосъзнание и традиции.

ж/ читалището няма право да организира и предоставя имуществото си за хазартни игри и нощни заведения.

**Г Л А В А Т Р Е Т А**

Чл.9. /1/Членовете на читалището са индивидуални,колективни и почетни.

/2/ Индивидуалните членове са български граждани. Те биват действителни и спомагателни.

1. Действителните членове са дееспособни лица,които плащат редовно членския си внос,имат право на съвещателен глас и са навършили 18 години.
2. Спомагателните членове са лица до 18 години. Те нямат право да избират и да бъдат избирани в читалищното настоятелство и проверителна комисия и имат съвещателен глас.

/3/. Колективните членове съдействат за осъществяване на целите на читалището, подпомагат дейностите, поддържането и обогатяването на материалната база и имат право на един глас. Колективните членове могат да бъдат професионални организации, стопански организации, търговски дружества,кооперации и сдружения,културно просветни и любителски клубове и творчески колективи.

/4/. Почетни членове могат да бъдат български и други граждани с изключителни заслуги към читалището, предложени от Настоятелството и утвърдени от общото събрание.

Чл.10. Членовете на читалището се приемат от общото събрание с молба до настоятелството, а се изключват от общото събрание, когато не плащат членския внос 1 година .

Чл.11. Членовете на читалището имат право:

а/ да избират и бъдат избирани в ръководните органи при условие, че имат едногодишен членски стаж – да избират и тригодишен членски стаж – да бъдат избирани в ръководните органи.

б/ да участват в обсъждането на всички въпроси от дейността на читалището.

в/ да получават информация за работата на ръководните органи на читалището,

г/ да ползват с предимство базата на читалището.

Чл.12. Членовете на читалището са длъжни:

а/ да спазват устава,

б/ да плащат редовно определения членски внос,

в/ да пазят и обогатяват читалищното имущество.

Чл.13. Членския внос се определя от общото събрание с мнозинство две трети от присъстващите членове.

**Г Л А В А Ч Е Т В Ъ Р Т А**

Чл.14. Органите на самоуправление на читалището са:

а/Общото събрание,

б/ Настоятелството,

в/ Проверителната комисия.

Чл. 15 /1/ Върховен орган на читалището е общото събрание.

/2/. Общото събрание на читалището се състой от всички членове на читалището, имащи право на глас.

Чл. 16. Общото събрание:

1. Изменя и допълва устава,
2. Избира и освобождава членовете на настоятелството, проверителната комисия и председателя.
3. Утвръждава почетни членове.
4. Приема вътрешни актове, необходими за организацията и дейността на читалището.
5. Приема и изключва членове.
6. Приема основни насоки за дейността на читалището.
7. Приема решения за членуване или прекратяване на членството в читалищен съюз.
8. Приема бюджета.
9. Приема годишния отчет.
10. Определя размера на членския внос.
11. Отменя решения на органи на читалището.
12. Взема решения за прекратяване на читалището.
13. Решенията на общото събрание са задължителни за другите органи на читалището.

Чл.17./1/ Редовното общо събрание се свиква от настоятелството веднъж годишно.Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището.

/2/. Поканата за събранието трябва да съдържа:дневния ред, датата , часа и мястото на провеждането на събранието и кой го свиква.Тя трябва да бъде получена 7 дни преди датата на провеждането му.

/3/.Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час.Тогава събранието е законно, ако на него присъстват не по-малко от една трета от членовете при редовно общо събрание и не по- малко от половината плюс един от членовете при извънредно общо събрание.

/4/. Решенията по чл.16 ал.1 т.1,5,11,12,се вземат с мнозинство най-малко две трети от всички членове на читалището. Останалите решения се вземат с мнозинство повече от половината от присъстващите членове.

Чл.18/1/. Ръководен орган на читалището е настоятелството, което се състой от членове, избрани за срок от три години.Същите да нямат роднинска връзка по права и съребрена линия до четвърта степен

/2/. Настоятелството:

1. Свиква общото събрание.
2. Осигурява изпълнение решенията на общото събрание.
3. Подготвя и внася в общото събрание проект за бюджет на читалището и утвърждава щата му.
4. Подготвя и внася в общото събрание отчет за дейността на читалището.
5. Назначава секретар и други работници на читалището и утвърждава длъжностната им характеристика.

/3/. Настоятелството, състоящо се от председател и четири членове, взема решенията си с мнозинство с повече от половината или по-точно с три гласа.

/4/В настоятелството не трябва да влизат работници от читалището.

/5/. Настоятелството взема решение за назначаване и освобождаване на работещите в читалището и за сключване на договори с други физически и юридически лица.

/6/. Настоятелството взема решение за откриване и закриване на помощни дейности.

/7/. Настоятелството взема решение за откриване и закриване на самодейни колективи, школи , клубове и др.

/8/. Настоятелството внася предложение в общината за подържане, ремонт и обзавеждане на сградата, за създаване на финансови и други условия за развитие на дейността.

Чл.19./1/. Председателят на читалището е член на настоятелството и се избира за срок от три години от общото събрание.

/2/. Председателят

1. Представлява читалището.
2. Свиква и ръководи събранията на настоятелството и председателства общото събрание.
3. Сключва и прекратява трудовите отношения със служителите съобразно бюджета на читалището и въз основа решение на настоятелството.

Чл.20/1/. Секретарят се назначава с трудов договор за неопределено време от председателя по решение на настоятелството, което утвърждава длъжностната му характеристика.

/2/ Секретарят:

1. Ръководи текущата дейност на читалището.
2. Организира дейността на читалището съобразно устава, закона и решенията на общото събрание.
3. Отчита дейността си пред настоятелството.
4. Оперативно ръководи работата на щатния и обслужващия персонал.
5. Осигурява условия за развитие на дейността на читалището.
6. Организира и непосредствено участва в изпълнение на решенията, взети от общото събрание и настоятелството.
7. Подписва документи/платежни/ с втори подпис след председателя и представлява читалището заедно и поотделно с председателя.
8. Секретарят организира изпълнението на решенията на настоятелството, включително решенията за изпълнение на бюджета и текущата допълнителна дейност.

Чл.21./1/. Проверителната комисия се състой от трима членове, избрани за срок от три години.

/2/. Членовете на проверителната комисия не могат да бъдат лица, които са в трудово правоотношение с читалището, или са роднини на членове на настоятелството по права линия, съпрузи,братя, сестри и роднини по сватовство от първа степен.

/3/. Проверителната комисия осъществява контрол върху дейността на настоятелството и председателя на читалището за спазване на закона, устава и решенията на общото събрание.

/4/. При констатирани нарушения проверителната комисия уведомява общото събрание на читалището, а при данни за извършено престъпление и прокуратурата.

/5/. Проверителната комисия на първото си заседание си избира председател.

/6/. Само проверителната комисия може да проверява защо са изразходвани собствените средства на читалището.

Чл.22/1/. Не могат да бъдат избирани за членове на проверителната комисия и настоятелството, лица които са осъждани на лишаване от свобода.

/2/ Членовете на читалището могат да бъдат избирани неограничен брой пъти за членове на настоятелството, проверителната комисия и за председател на читалището.

Чл. 23. Проверителната комисия дава отчет на редовното общо събрание и на общото събрание.

**Г Л А В А П Е Т А**

**ИМУЩЕСТВО И ФИНАНСИРАНЕ**

Чл.24. Имуществото на читалището се състой от право на собственост и други вещни права,ценни книжа и други права и задължения.

Чл. 25. Читалището набира средства от следните източници:

1. Членски внос.
2. Културно-просветна дейност.
3. Субсидия от държавния и общински бюджет.
4. Наеми от движимо и недвижимо имущество.
5. Дарения и завещания.
6. Такси за курсове ,школи и други.
7. Други източници.

Чл.26. Разходите не бива да надвишават приходите.

Чл.27. Читалищното настоятелство изготвя годишен отчет за приходите и разходите, който се приема от общото събрание. Отчет за изразходваните общински средства и дейността на читалището се представя в общината до 31 март.

Чл.28. Имуществото на читалището се състой от сграда и обзавеждане, предоставени му от държавата във владение или собственост,въз основа на закона на народните читалища приет на 37-мото народно събрание на 9 октомври 1996г., а така също от собствени имоти и материална база подарени на читалището или придобити от негови собствени средства.

**Г Л А В А Ш Е С Т А**

Чл.29. Читалището може да бъде прекратено по решение на общото събрание,вписано на регистъра на окръжния съд,ако:

1. Дейността му противоречи на закона, устава и добрите нрави.
2. Имуществото не се използва според целите и дейността на читалището.
3. Налице е трайна невъзможност читалището да действа.

**ДДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1. Читалището има кръгъл печат с надпис „Народно читалище Христо Ботев- 1919” с. Долно Камарци.
2. Празник на читалище „Христо Ботев-1919” е 24 май- ден на славянската писменост, на българската просвета и култура.
3. С този устав се урежда по-нататъшното развитие, управление и цялостната дейност на народно читалище „Христо Ботев-1919”с. Долно Камарци, обл. Софийска.

Устава е приет на редовно общо събрание на читалище „Христо Ботев-1919”с. Долно Камарци, на 09.03.2018г., въз основа на Закона за изменение и допълнение на Закона за народните читалища обнародван в Държавен вестник бр.42 от 05.06.2009г. и отменя досега действащия устав, приет на общото събрание на 21.03.2015г.

Председател на читалището Петра Горанова

.

**О Т Ч Е Т**

**НА ДЕЙНОСТТА НА ЧИТАЛИЩЕ**

**„ХРИСТО БОТЕВ-1919”С. ДОЛНО КАМАРЦИ**

**ЗА 2017г.**

1. Брой жители на населеното място, обслужвано от читалището –532
2. Брой регистрирани читалищни членове – 51
3. Дейност.

А/ Библиотечно и информационно обслужване:

* библиотечен фонд – 31.12.2016г.- - 13 388 бр.
* набавени библиотечни материали – 107 бр.
* брой на абонираните периодични издания – 1
* брой читателски посещения – 3 705 бр.

Б/ Любителско художествено творчество:

-постоянно действащи колективи - /брой на изявите на всеки от тях /:

- Певческа група „Шарена китка” – 17 изяви.

- Театрална група - 13 изяви.

- временно действащи колективи / брой на изявите на всеки от тях/:

- Детска битова група - 8 изяви .

- Детска театрална група - 6 изяви.

- международни, национални и общински участия и награди, спечелени от колективите за любителско художествено творчество.

На 04.03.2017г. самодейци при читалището бяха на турне в с. Саранци,където по случай празника на жената изнесоха програма и участваха в общоселско празненство.

ПГ „ Шарена китка” участва в Регионалния конкурс в деня на хумора и шегата в с. Байлово и спечели **втора награда раздел песен**.

На 17.06.2017г. на националния фолклорен фестивал в с. Долна Малина ПГ”Шарена китка” спечели **специалната награда за сценично майсторство и втора награда за представяне на носия.**

На 15.07.2017г. по случай 140 години от рождението на Елин Пелин в с. Байлово ПГ участва в програмата.

На Европейския шампионат „Евро фолк” в гр. Свети Влас – 07.07.2017г. ПГ”Шарена китка” спечели **сребърен медал** , **лауреатско звание и стана вицешампион, препоръка за Световния шампионат по фолклор през м. август и диплом за съществен принос в съхранение и разпространение на европейските фолклорни изкуства**.

На 11.08.2017г. изнесе програма на заключителната част на пленер на студенти от НХА в Арт центъра на проф. Вихрони Попнеделев, с. Долно Камарци.

. На 26.08.2017г. участва в програмата на събора в Горна Малина.

* 1. - Сурвакари – пресъздаване на народен обичай.

02.01 - 139 г. от посрещането на руските войски в с.Д.Камарци, предвождани от ген. Гурко – организирано възпоменателно тържество пред паметника на загиналите руски войни в Д. Камарци.. Слово и водещ секретаря, програма от читалището..

04.01. - 38 год. от смъртта на Калина Малина – кът и прожекция.

06.01. - Йордановден- Богоявленски водосвет пред читалището и програма от самодейци при читалището..

06.01. - 169 г. от рождението на Хр. Ботев – кът в библиотеката.

13.01. - 154 г. от рождението на Алеко Константинов –кът..

15.01. - 122г. от рождението на Гео Милев – кът в библиотеката.

18.01. - 82 г. от рождението на Дамян Дамянов – кът.

18.01. - 135 г. от рождението на А. Милн – кът и прожекция”Мечо Пух” в библиотеката.

19.01. - 94г. от рождението на И. Петров – кът.

21.01 .- Бабин ден- ден на родилната помощ. Читалището организира тържество – ритуал и.програма в салона на читалището от самодейци.

21.01. - 138г. от смъртта на Любен Каравелов – кът .

* 1. - Трифон Зарезан – празнична програма пред читалището- пресъздаване на народен обичай и изява на самодейци.ПГ „Шарена китка „ – концерт, изява на театрална група.Прожекция и кът в читалището.

05.02. - 4г. от смъртта на Леда Милева – кът, прожекция и четене на стихове..

06.02. - 131 г. от р. на Л. Стоянов – кът в библиотеката.Дарение на книги на библиотеката.

08.02. - 189 г. от р. на Жул Верн – кът

17.02. - По случай 144 год. от обесването на Апостола на свободата Васил Левски- прожекция с мултимедия, презентация и кът.

23.02. - Кръжок „Знам и мога”- изработване на украса и украсяване на читалището за предстоящите празници.

24.02. - 162 г. от р. на К. Величков - кът.

25.02. - Кръжок „Знам и мога”- Да помогнем на Баба Марта – изработване на мартеници, Мартенско дърво и конкурс в библиотеката.

28.02. - 110 г. от р. на Емилиян Станев – кът в библиотеката.

01.03. - „Да посрещнем Баба Марта” –тържество пред читалището- от самодейни групи към читалището и ОУ “Отец Паисий и детската градина. Кът,табло и мартенско дърво.Баба Марта закичи всички с мартеници.

03.03. - Национален празник на България . По случай 139 г. от освобождението от турско робство пред паметника на руските войни в с. Долно Камарци читалището проведе тържество, на което присъсваха Кмета на Община Горна Малина – инж. А. Жиланов, кмета на с. Долно Камарци – инж. Н. Гостев. Откриване и слово – секретаря на читалището.Рецитал от читалището. След тържеството бе организирано колективно посещение на митинг – концерта на Арабаконак.

.04.03. - По случай празника на жената в салона на читалището бе представена тържествена програма от самодейци при читалището.Постановка на пиесата „8 – ми март”.

04.03. - Самодейци на турне в с. Саранци. Осмомартенска програма, представяне на пиесата „/ 8- ми март” и участие в общоселския банкет.

08.03. - Общоселски банкет в ресторанта.Програма от самодейци, занимания, игри , томбола, викторина, конкурси и т. н. Избрана „Мисис 8 март 2017 г. Д. Камарци” – Петрана Горанова.

22.03. - Първа Пролет – посрещане на Пролетта и изпращане на Баба Марта- тържество пред читалището..Участваха самодейци към читалището ,ПГ ”Шарена китка”, детска театрална група – пиесата „На гости”,кръжок по худ. Слово, битова група, детската градина представи програма и т.н., витрина ,кът. 24.03. - Кръжок „Знам и мога „ –Великден наближава – боядисване на яйца в библиотеката.

27.03. - 131г. от смъртта на Добри Чинтулов – кът и презентация

28.03. - 130г. от р. на Димчо Дебелянов – кът и презентация в библиотеката.

28.03. - „За вас домакини”- презентация.

01.04. - На 13 регионален фестивал на хумора и шегата „Който се смее, дълго живее” в с. Байлово участва певческа група „Шарена китка” . Хумористи участваха и в раздел - словесен хумор. Спечелено **втор**о място в раздел песен над 16 г.

02.04. - 212г. от рождението на Х. Андерсен – кът.

04.04. - 199 г. от рождението на Майн Рид.- кът.

05.04. - 97г. от р. на Артър Хейли – къ и 94г. от р. на Б. Божилов – кът.

08.04. - Лазарки из селото. Лазаруване- пресъздаване на народен обичай.

10.04. - Априлска ваканция 2017г.

- Кръжока „Знам и мога”- изработване на великденска украса – конкурс.

11.04. - Априлска ваканция 2017г.

- Кръжока „Знам и мога”- оцвети, изрежи, залепи – изработване на великденска украса – конкурс.

12.04. - Априлска ваканция 2017г.- Кръжок „Знам и мога”- „Болница за книжки”/ възстановяване на физически изхабени книги/ конкурс.

13.04. - На 13.04 се навършват 322г. от смъртта на Лафонтен, а на 14.04 се навършват 37г. от смъртта на Джани Родари – прожекция.

- При нас е весело – викторина и свободни занимания.

13.04. - Кръжока „Знам и мога” – боядисване на великденски яйца в библиотеката- Конкурс за най- красиво великденско яйце.

16.04. - Великденско утро пред читалището- празнична програма от самодейци и конкурс за най-красиво великденско яйце.

22.04. - Ден на земята – кът.

23.04. - Световен ден на книгата – кът.

26.04. - 453 г. от р. на Шекспир – кът.

27.04. - 151 г. от р. на Пенчо Славейков – кът.

01.05. – 141 г. от Априлското въстание – прожекция и кът

04..05. - Екскурзия до Столетово.

07.05. - 87г. от рождението на Пеньо Пенев – кът в библиотеката.

09.05. - 72 год. от втората световна война – кът .

09-13.05-Нац. Библиотечна седмица – лит. четене, прожекция, рисуване в библиотеката..

11.05. - Ден на библиотекаря – разходка в библиотеката с малки посетители.

14.05. - Гостуване на самодейна група от с. Игнатица в библиотеката. Обмяна на опит..

25.05. - По случай Деня на славянската писменост и на българската просвета и култура - презентация в библиотеката.Със съдействието на читалището среща с писателката Виолета Радева /Д. Камарци/ на тържеството в ОУ „Отец Паисий”.

31.05. - Всеки ден е Ден на детето”- седмица на детето. Посещение на децата от детската градина в библиотеката. Конкурс за най- добър художник. Прожекция на Ян Бибиян, по случай 140 год. от рождението на Елин Пелин. Програма от децата. Детски игри.

01.06.. - Ден на детето – рисунки на асфалт , конкурс, кът и състезателни игри.

02.06. - Ден на Ботев и на загиналите за освобождението на България . Възпоменателно тържество пред паметника в двора на ОУ „Отец Паисий” с. Д. Камарци.

03.06. - В навечерието на събора на селото - концертна програма пред читалището от Светла Дукатева, имитатора на Слави Трифонов и диджей Салво

03.06. - Изложба „Изкуство за всички” в читалището със съдействие на Арт център „Вихрони”.

04.06. - Местния традиционен събор. Гайдарски състав”Петко войвода”- на манастира „Св. Тройца”Д. Камарци- концерт. Оркестър Пловдив- концерт пред читалището. Народно увеселение.

13.06. - Дарение от Иван Гранитски – 6 книги.

14.06. - 94 г. от гиб. на Ал. Стамболийски и 164г. от смъртта на З. Зоограф - кът.

17.06. - Национален фолклорен фестивал в с. Долна Малина. ПГ „Шарена китка” – спечелен специалната награда за сценично майсторство. Спечелено второ място в ревюто на носии..

19.06. - 255г. от История славянобългарска и 295 г. от р. на П. Хилендарски – кът.

23.06. - Летни занимания в библиотеката - апликация и конкурс в библиотеката.

25.06. - 108 г. от рождението на Димитър Димов – кът.

28.06. - Летни занимания - художници в библиотеката. Конкурс..

29.06. - 117 г. от рождението на Екзюпери – кът.

30.06. - 15г. от смъртта на Николай Хайтов – кът.

03.07. - Мастер шеф- презентация/ новости в готвенето/.

04.07. - **Летни занимания**- оригами в библиотеката- конкурс.

05.07. - **Летни занимания-**Мастер шеф в библиотеката – конкурс.

07.07. - Участие на ПГ „ Шарена китка” на Европейски шампионат по фолклор в гр. Свети Влас –, **спечелен сребърен медал, лауреатско звание стана вицешампион**, диплом за съществен принос в съхранение и разпространение на европ. фолклорни изкуства **и препоръка** за световния шампионат по фолклор през м. август 2017г.в Слънчев бряг

09.07. - 167 г. от рождението на Иван Вазов – кът .

11.07. - Летни занимания – оцветяване в библиотеката – конкурс..

13.07. - Летни занимания – сръчност/изработване на къщички/- конкурс.

- Рисуване по балони – конкурс.

15.07. - 140г. от р. на Елин Пелин в с. Байлово- участие в програмата на ПГ”Шарена китка” при читалището.

18.07. - Летни занимания рисуване в библиотеката , р. дърво – конкурс.

- 180 г. от рождението на В. Левски и 140 год. от р. на Елин Пелин –кътове и презентации в библиотеката.

20.07. - Илинден- организирано посещение на параклиса „ СВ. ПРОРОК ИЛИЯ” .

25.07. - Летни занимания Екопарк- изработване в библиотеката. Конкурс.

01.08. - Летни занимания в библиотеката.

- Изработване на гердани- конкурс.

- Остроумие – конкурс.

03.08.. - 119 г. от рождението на Калина Малина –викторина и кът

04.08. - Летни занимания в библиотеката. Художници/рисуване и оцветяване/ на топка- конкурс. Апликиране на глобус – конкурс.

07.08. - Летни занимания в библиотеката.

- „ Да направим от хартия костенурки” – конкурс.

10.08. - Летни занимания в библиотеката.

-„Сръчни ръчички”- кола от хартия – конкурс.

11.08. - Заключителната част на 3 пленер на студенти от НХА в Арт центъра на проф. Вихрони Попнеделев. Гост акад. Светлин Русев и др. Участие на ПГ”Шарена китка” с програма.

- Организирано посещение на децата потребители на библиотеката в Арт центъра.

14.08. - Летни занимания в библиотеката. Изработване от хартия на пеперуди- конкурс.

17.08. - Летни занимания в библиотеката. Изработване от хартия на хвърчило – конкурс.

22.08 - Летни занимания в библиотеката.Изработване от хартия на кошнички- конкурс.

24.08 - Летни занимания –Арт мероприятие с децата , потребители на библиотекат в ОУ”Отец Паисий” по покана на директорката В. Димитрова.

26.08. – Събор в Горна Малина- изява на ПГ”Шарена китка”.

28.08. - 131г. от рождението на Дора Габе – кът в библиотеката.

29.08. - Летни занимания в библиотеката- изработване на лодка – конкурс.

01.09. - 119 г. от рождението на Димитър Талев – кът.

06.09. - 132г. от Съединението – кът.

.

09.09 - 189г. от рождението на л. Толстой – кът.

15.09. - 98г. от рождението на Николай Хайтов – кът.

15.09 - Откриването на учебната година- посещение..

17.09. - 119г. от рождението на Христо Смирненски – кът.

21.09. - 174г. от рождението на Георги Бенковски – кът.

22.09. - 109г. от Независимостта – кът.

22.09. - 96г. от смъртта на Иван Вазов – кът.

23.09. - 204г. от смъртта на С. Врачански – кът.

26.09. - 131г. от рождението на Ран Босилек – кът.

01.10. - Световен ден на поезията – лит. четене и кът.

05.10. - 139г. от избухването на Кресненско- Разложкото въстание –прожекция..

19.10. - Организирана екскурзия до Калофер и манастира „Успение Богородично”

20.10. - Световен ден за борба с остеопорозата – прожекция.

23.10. - 97 год. от рождението на Джани Родари – кът и прожекция.

01.11. - Ден на народните будители – програма от самодейци ,кът, презентация , прожекция и викторина в библиотеката.

09.11. - 137г. от р. на Йордан Йовков и 103 г. от р. на Павел Вежинов - кът и прожекция

10.11. - 184 г. от р. на Д. Войников – прожекция.

17.11. - 190г. от р. на Петко Р. Славейков – кът.

20.11. - Световен ден на детето - прожекция.

22.11. - 104г. от р. на Асен Босев и 101 от смъртта на Джек Лондон – кът и прожекция.

30.11. - 182г. от р. на Марк Твен – кът и прожекция.

01.12. - „Начало на творческия сезон” – организирано посещение на самодейци в Панчарево в „Стар мерак” с участието на Ана Мария.

02.12. - Кръжок „Злам и мога”-Коледа наближава-изработка на коледна украса- конкурс в библиотеката.

07.12. - 108 г. от рождението на Н. Вапцаров – кът.

09.12. - Кръжока „Знам и мога” – изработване на коледна украса - конкурс, украсяване и запалване на светлините на елхата пред читалището.

13.12. - Национална седмица на четенето- посещение и беседа на ученици от ОУ „Отец Паисий” в библиотеката.

15.12. – Коледна програма в ОУ „Отец Паисий” със съдействието на читалището организирано колективно посещение и Дядо Коледа раздаде подаръци.

15.12. - Съвместна коледна програма на читалището в детската градина.Самодейна група представи „Коледуване” драматизация на приказката”Дядовата питка”, стихове и т. н. Децата от Детската градина представиха програма. Дядо Коледа раздаде подаръци.

18.12. - Изработване на коледна украса – конкурс.

19.12. - 140г. от Ташкесенската битка- участие в тържественото шествие и поклонение на паметника на заг. Руски войни в с. Саранци м. Перестето.

23.12. - Коледна програма в читалището с участието на самодейци – /хумор , песни,стихове,сценки/ пресъздаване на народен обичай Коледуване , драматизация на приказките „Дядовата питка”и „Дядовата ръкавичка”. Представена пиесата „На събрание”, сценката”Кака Сийка”и т.н. Гост Дядо Коледа. Коледен базар със съдействието на ОУ”Отец Паисий” и кръжока „Знам и мога” в читалището.

25.12. - Коледуване – пресъздаване на народен обичай.Коледари из селото с песни и пожелания за здраве берекет и късмет.

31.12. - „Топене на пръстените „ – пресъздаване на народен обичай. Посрещане на Новата 2018год. от 23.30ч. пред читалището- изпълнение на гайдарски състав”Капитан Петко войвода”, новогодишен огън, баница с късмети, новогодишно хоро. Гост Дядо Коледа.

Клубове и кръжоци:

- Кръжок по художествено слово - 16 участника, - 12 изяви.

- Кръжок „Знам и мога” - 24 участника , 28 занимания.

Работа по проекти –не

4. Материална база7

А/ Разгъната площ в кв. м. за читалищна дейност – 318 м2.

Б/ Брой места в салоните – 200 бр.

В/ Техническа база – компютърна техника в добро състояние.

5. Субсидирана численост на персонала – 1,5.

Председател

/ Петра Г. Горанова /

**ПРОГРАМА**

**ЗА РАЗВИТИЕ НА ЧИТАЛИЩНАТА ДЕЙНОСТ**

**В НЧ „ЧИТАЛИЩЕ ХРИСТО БОТЕВ - 1919”**

**С. ДОЛНО КАМАРЦИ, ОБЩИНА ГОРНА МАЛИНА**

**ПРЕЗ 2018 ГОДИНА**

***І. ОСНОВНА ЦЕЛ:***

- Да задоволява и обогатява културните и информационни потребности на населението, като:

- развива и обогатява културния живот:

- запазва и пресъздава националните и местни традиции и обичай:

- възпитава и утвърждава национално самосъзнание:

-осигурява достъп до информация.

***ІІ. ОСНОВНИ ДЕЙНОСТИ***

**БИБЛИОТЕЧНА ДЕЙНОСТ**

Библиотечната дейност е една от основните функции на читалището. Предоставяне на информационни услуги за населението. Осигуряване на свободен достъп за читателите ,обръщането внимание за привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа (уреждане на кътове с литература, срещи с ученици, литературни четения и др.) се създават условия за пълноценно използване на библиотечния фонд. С навлизането на информационните технологии компютрите стават все по-необходими в ежедневната им работа. Достъпът до информация, знания, комуникация и учене през целия живот се налага в последно време с предоставянето на компютърни и интернет услуги.

Основните задачи и усилия са насочени към:

- превръщането и утвърждаването на библиотеките в информационно – образователни центрове за хората от различните възрасти;

- попълване и обогатяване на библиотечните фондове с нови и интересни заглавия от различно области на знанието;

**2. ЛЮБИТЕЛСКО – ХУДОЖСТВЕНО ТВОРЧЕСТВО**

Читалището е единствената културна институция в селото**.**То работи за запазване на традициите и обичайте, за провеждане на утвърдени празници. Към читалището ще продължи да развива дейност певческата група,театралната група,кръжок по художествено слово и детска битова група.

**3. КУЛТУРНО - МАСОВА ДЕЙНОСТ**

-За всички по-важни дати и годишнини да се организират мероприятия.

- Да се поддържат и пресъздават народните обичай и традиции:

- Да продължат работата си самодейните колективи:

**4. ПРОЕКТИ И КВАЛИФИКАЦИЯ**

При възможност да се кандидатства по проекти за допълваща субсидия към МК.

**5. ФИНАНСОВО-СЧЕТОВОДНА ДЕЙНОСТ**

* В срок до 31 март на следващата година Председателят на читалището да изготви доклад за осъществените читалищни дейности в изпълнение на Програмата по чл. 26 а, ал. 4 от ЗНЧ и финансов отчет за изразходваните от бюджета средства през предходната година, които да бъдат представени пред Кмета на община Горна Малина и Общински съвет;
* Да се водят коректно и редовно приходно-разходните документи;
* Да се търсят форми за привличане на допълнителни приходи чрез работа по проекти, собствени приходи от членски внос, рента от отдадена под наем земя, наеми, приходи от дарители, спонсори на мероприятия, реклама и др.

**6. МАТЕРИАЛНО-ТЕХНИЧЕСКА БАЗА**

**Осигуряване на достъп до** информация в интернет пространството благодарение на компютърната техника получена по Програма „Глобални

библиотеки”.

**ІІІ. АНАЛИЗ НА СЪСТОЯНИЕТО НА ЧИТАЛИЩЕТО**

Читалището е основен фактор в развитие на местната култура и получаване на информация.Реализираните мероприятия и инициативи в областта на библиотеката и читалището са в полза на обществеността и неговото развитие.Проявите , който осъществява не са затворени само за членовете на читалището и самодейците, а за хората от различни възрасти и социално положение.То обогатява дейността си с нови инициативи.

Продължаване на партньорството с местните власти, основното училище , детската градина и църквата .

Читалището е място за общуване и контакти.

**ІV. ФИНАНСОВ РАЗЧЕТ НА ДЕЙНОСТИТЕ ПО ПРОГРАМАТА ЗА 2018 ГОДИНА**

|  |  |  |  |  |  |
| --- | --- | --- | --- | --- | --- |
| **№** | **Дейности** | **Срок** | **Отговорник** | **Необходими фин. средства** | |
|  |  |  |  | **Сума в лева** | **Осигурени от** |
| 1 | Възпоменателно тържество | 02.01. | секретаря | 50 | Община Г. Малина |
| 2 | Бабин ден | 21.01. | секретаря | 100 | Община Г. Малина |
| 3 | Да посрещнем Баба Марта | 01.03. | секретаря | 150 | Община Г. Малина |
| 4 | Национален празник на България | 03.03. | секретаря | 50 | Община Г. Малина |
| 5 | Ден на жената-концертна програма | 08.03 | Председателя и секретаря | 500 | Община Г. Малина |
| 6 | Събор на селото | 27.05. | Председателя и секретаря | 500 | Община Г. Малина |
| 7 | Ден на детето | 01.06. | секретаря | 100 | Община Г. Малина |
| 8 | Ден на Ботев и на …. | 02.06 | секретаря | 50 | Община Г. Малина |
|  | Участие на ПГ”Шарена китка”в Европейския и Световен шампионат по фолклор | юли - август | Председателя и секретаря | 400 | Община Г. Малина |
|  | Летни занимания с деца | юни-август | Председателя и секретаря | 200 | Община Г. Малина |
| 9 | Коледа | 24.12. | Председателя и секретаря | 500 | Община Г. Малина |
| 10. | „Топене на пръстените” и посрещане на Нова година | 31.12. | Председателя и секретаря | 300 | Община Г. Малина |
|  | Всичко |  |  | 2 900 | Община Г. Малина |

ПГ”Шарена китка” при читалище „Христо Ботев-1919”с. Долно Камарци активно изнася програми на празниците в селото , подготвя тържества ,включва се в общински празници /Байлово, Горна Малина , Долна Малина/,участва на фестивали, конкурси , където печели награди и медали .Най -голямото и постижение през 2017 г. е на 7 юли . на Европейския шампионат по фолклор в Свети Влас , където спечели **сребърен медал** , стана вице шампион и лауреат.

Една много важна дейност на библиотеката са летните занимания с децата юни – август . Провеждат се конкурси, викторини , лит. четения , прожекции и т. н.

Програмата е изготвена в изпълнение на чл. 26 а, ал. 1 от Закона за народните читалища от настоятелството с Решение № 1 от протокол № 6

/05.09.2017 г.

Председател………………..

/ Петра Г. Горанова /

С П И С Ъ К

НА ИЗБРАНОТО НАСТОЯТЕЛСТВО ,ПРЕДСЕДАТЕЛ И ПРОВЕРИТЕЛНА

КОМИСИЯ НА ЧИТАЛИЩЕ „ХРИСТО БОТЕВ-1919” С. ДОЛНО

КАМАРЦИ, ОБЛ. СОФИЙСКА НА ОБЩОТО ОТЧЕТНО ИЗБОРНО

СЪБРАНИЕ , ПРОВЕДЕНО НА 09.03.2018ГОД.

Настоятелство на читалище „Христо Ботев-1919” с. Долно Камарци

1. Петра Георгиева Горанова – Председател
2. Румяна Кръстева Генкова – член
3. Злата Иванова Виткова – член.
4. Гена Михайлова Велева – член
5. Диана Алипиева Белчева – член.

Проверителна комисия на читалище „Христо Ботев-1919” с. Долно Камарци

1. Ана Михайлова Мутафчиева – Председател
2. Цонка Янчова Харалампиева – член.
3. Елена Банкова Тошева- член.